Television Malta Facebook .td_uid_2_615adb845b3f7_rand.td-a-rec-img{text-align:left}.td_uid_2_615adb845b3f7_rand.td-a-rec-img img{margin:0 auto 0 0} L-Oppożizzjoni Nazzjonalista sostniet li l-PBS mhux jagħti opportunitajiet ugwali fix-xandir lilha u lill-Gvern għaliex qiegħed jagħti aktar prominenza lil tal-aħħar filwaqt li jinvesti inqas riżorsi fl-aħbarijiet marbutin magħha. Il-Partit Nazzjonalista saħaq li l-PBS għandu jippreżenta lill-poplu xandir imparzjali u bbilanċjat u mhux juża r-riżorsi għall-propoganda politika favur il-Gvern. Bħala eżempju, l-Oppożizzjoni qalet li dehru bosta filmati bil-kummenti tal-Ministri filwaqt li ma deher l-ebda filmat bil-kummenti tax-Shadow Ministers tagħha. F'konferenza tal-aħbarijiet ilbieraħ, il-Partit Nazzjonalista ħabbar li waqqaf tim legali li se jaħdem biex juri kif il-PBS ma jagħtix biżżejjed spazju lill-Oppożizzjoni. Apparti li lesta tieħu azzjoni legali biex jiġi ssalvagwardjat dan id-dritt demokratiku tagħha, l-Oppożizzjoni Nazzjonalista stqarret li fuq kollox trid taċċerta li l-PBS ikun stazzjon tassew nazzjonali, mingħajr indħil politiku. .td_uid_3_615adb845b8b7_rand.td-a-rec-img{text-align:left}.td_uid_3_615adb845b8b7_rand.td-a-rec-img img{margin:0 auto 0 0}